Ing pèngetan Dinten Kamardikan Rèpublik Indonésia kaping 16, S.K. Trimurti kang kekancan apik karo Mr. Maria Ulfah, pinatuk Bintang Mahaputra Tingkat V saka Prèsidhèn Soékarno minangka jasa-jasané ing mangsa perjuangan kamardikan. Sabanjuré, ing 17 Agustus 1965 Panjenengané uga pikantuk pangaji-aji Satya Lencana Perintis Pergerakan Kemerdekaan saka Pamaréntah RI. Ing yuswa sepuh, Panjenengané tetep maca bauwarna-bauwarna politik ing médhia masa. Ing sajroné wawancara ing ngendi waé, kepribadiané wis katon, ya iku péngin tetep dadi pejuang kang ora tau mundur mbela negara.